קריס ג'נר

קריסטן מרי "קריס" ג'נר (באנגלית: Kristen Mary "Kris" Jenner; שם משפחתה בנישואיה הראשונים: קרדשיאן, Kardashian; נולדה ב-5 בנובמבר 1955) היא אשת עסקים, אשת חברה וידוענית אמריקאית. היא אמם של רוברט (רוב), קורטני, קים וקלואי מנישואיה לעורך הדין רוברט קרדשיאן, ושל קנדל וקיילי מנישואיה לאלוף העבר האולימפי ברוס ג'נר (כיום קייטלין ג'נר). ג'נר התפרסמה בשנת 2007 בעקבות תוכנית המציאות "משפחת קרדשיאן" שהיא נמנית עם מפיקיה ומשתתפת בה עם משפחתה. היא המנהלת האישית של בנותיה.

==ביוגרפיה==
נולדה בשם קריסטן מרי הוטון (Kristen Mary Houghton) בסן דייגו, קליפורניה שבארצות הברית, ב-5 בנובמבר 1955, למרי ג'ו (לבית קמפבל) ורוברט הוטון. אביה מהנדס, כשהייתה בת שבע התגרשו הוריה, והיא גדלה עם אחותה אצל אימה. משפחתם מרקע נוצרי ממוצא הולנדי, אנגלי, אירי, גרמני וסקוטי. בשנות השבעים עבדה כדיילת אוויר באמריקן איירליינס.

בשנת 2022 נכללה ברשימת טיים 100.<ref></ref>

==קריירה==
===טלוויזיה===
ג'נר השיגה חוזה עם המפיק ראיין סיקרסט להשקת סדרת ריאליטי על משפחתה, ששודרה בערוץ E!. ג'נר הייתה המפיקה בפועל והמנהלת של סדרת הריאליטי משפחת קרדשיאן, ששודרה לראשונה ב-14 באוקטובר 2007 והפכה לאחת מתוכניות הריאליטי הוותיקות ביותר <ref></ref>. הסדרה מתארת את הדינמיקה היומיומית של המשפחה, כולל מריבות בין האחים ושיחות על מות אביהם. תפקידה של קריס מרכזי בנרטיב הסדרה ובעיצוב דמותה והצלחתה של המשפחה. קריס מתוארת כאם מקצועית שמנווטת ומנצלת הזדמנויות בתעשיית הבידור עבור בני משפחתה. ניסיונות שלה להיות חלק מאחוות בנותיה מוצגים בסדרה כהומריסטיים, דבר שהופך אותה כמושא ללעג מצידן. בסדרה מוצגת מערכת היחסים בין קייטלין ג'נר (לשעבר ברוס) לקריס ובנותיה ככזו בה הן מנוגדות לה והיא חסרת השפעה מולן. דבר שמראה על היפוך נורמות פטריאכליות בתוך המשפחה, שכן קייטלין הייתה אלופה אולימפית וסמל לגבריות. הסדרה זכתה להצלחה ברשת E! דבר שהביא ליצירת ספין-אופים רבים. תוכניות אלו מהוות פלטפורמה עבור המשפחה לקידום ושימור מעמדם הסלבריטאי.

ג'נר הנחתה תוכנית אירוח יומית בשם "קריס" המבוססת על תרבות הפופ. הסדרה החלה תקופת ניסיון בת ששת השבועות ב-15 ביולי 2013. תקופת הניסיון של התוכנית לא הוארכה <ref></ref> <ref></ref>.

בשנת 2015, ג'נר הופיעה בשישה פרקים של סדרת הריאליטי אני קייט. הסדרה עקבה אחר המסע של בעלה לשעבר קייטלין ג'נר לשינוי מגדרי <ref></ref>. גם לאחר שהתגרשו בשנת 2015, המשיכו לככב יחד עם ילדיהם בתוכנית משפחת קרדשיאן.

בשנת 2021 הודיעו ג'נר ומשפחתה כי תוכנית הריאליטי שלהם תסתיים לאחר עשרים עונות וכמעט 15 שנים באוויר <ref></ref>. העונה האחרונה (העשרים) עלתה לשידור ב-18 במרץ 2021 <ref></ref>.

באפריל 2022, לאחר שעזבו את E!, ג'נר ומשפחתה חזרו למסכי הטלוויזיה עם תוכנית הריאליטי החדשה שלהם, בשם הקרדשיאנס, שעלתה להולו. הסדרה מציגה את ג'נר, לצד בנותיה קורטני, קים, קלואי, קנדל וקיילי, ומשתתפים בה גם אקסים ובני זוג בהווה. העונה הראשונה עלתה לשידור ב-14 באפריל 2022, ופרקיה ניתנים לצפייה בדיסני+ <ref></ref> <ref></ref>

===עסקים===
ג'נר מנהלת חברת הפקות משלה, Jenner Communications, הממוקמת בלוס אנג'לס. עוד לפני שידורי הריאליטי משפחת קרדשיאן, היא ניהלה את הקריירה של ילדיה ילדיה ועל כל עסקה לוקחת להם עמלה של 10%. קריס מעורבת בהשקת המותגים המשפחתיים ומנהלת אותם מקצועית <ref></ref>. 

ב-2004 ג'נר פתחה בוטיק לילדים עם בתה הבכורה, קורטני. הבוטיק נקרא "סמוץ'" והיה פתוח כמעט שש שנים עד שנסגר בשנת 2009<ref name=":0"></ref> <ref></ref>. בשנת 2014, ג'נר ובתה הצעירה קיילי הקימו חברה בשם Kylie Lip Kits (כיום קיילי קוסמטיקס) <ref></ref> . המוצר הראשון של החברה, שפתון נוזלי ותוחם שפתיים, הושק לראשונה ב-30 בנובמבר 2015 . שם החברה שונה לקיילי קוסמטיקס בפברואר 2016, בסוף 2016 סך הכנסות החברה עמד על יותר מ-300 מיליון דולר <ref></ref>. 

תואר שג'נר לקחה על עצמה וניסתה לרשום כסימן מסחרי נקרא "Momager", המתאר אם המנהלת את קריירת ילדיה לרוב בתעשיית הבידור, במטרה להשיג תהילה והצלחה. קריס החלה לבנות את פרסום ילדיה על ידי בניית קשרים עם מפורסמים בתעשייה. בהמשך תוכנית הריאליטי משפחת קרדשיאן הפכה האמצעי המרכזי לפרסום ולקידום מיזמי המשפחה. ההצלחה של הריאליטי אפשרה להרחיב את המותג המשפחתי באמצעות חסויות על מוצרים, קווי קוסמטיקה, אופנה ועוד.

ג'נר התגלתה כאשת עסקים והכוח החזק מאחורי המותג קרדשיאן. תפקידה קריטי בעסקי המשפחה שכן היא אחראית על יצירה ותחזוקה של המותג, מהווה כמנהלת אסטרטגית ומקדמת מיזמים של ילדיה. באחד מפרקי הסדרה אף אמרה ששקלה לשנות את שם משפחתה בחזרה לקרדשיאן כדי לחזק עוד יותר את המותג. ג'נר ממלאת תפקיד של אם ומנהלת, וממזגת תפקידים אלה לביסוס מודל אורח חיים נאו-ליברלי שבו העבודה והמשפחה שלובות זו בזו לחלוטין ותלויות זו בזו.

=== כתיבה ===
האוטוביוגרפיה של ג'נר, Kris Jenner... and All Things Kardashian, יצאה לאור בנובמבר 2011 <ref></ref>.

==תדמית ציבורית==
דימיטרי ארליך ממגזין Interview כינה את ג'נר "המטריארכית של משפחת קרדשיאן-ג'נר" ו"בונה המותג הנשי המוביל של תרבות הפופ במאה ה-21" <ref></ref>. ג'נר הסבירה את פעילותה כאשת עסקים בספר זיכרונותיה Kris Jenner...And All Things Kardashian: "התחלתי להסתכל על הקריירה שלנו כמו שחקנים על לוח שחמט... כל יום התעוררתי ונכנסתי למשרד שלי ושאלתי את עצמי, 'איזה מהלך אני צריכה לעשות היום?'. זה היה מאוד מחושב. ההחלטות והאסטרטגיות העסקיות שלי היו מאוד מכוונות, מוגדרות ומתוכננות במדויק" "<ref name=":1"></ref>.

ההתנהלות של ג'נר מאתגרת את הציפיות החברתיות לגבי מה אם צריכה להיות וכיצד עליה לתעדף את תפקידה כהורה. ישנן מחלוקות על כך שקריס פועלת באופן פעיל כדי להפוך את ילדיה למפורסמים. יש כאלו שטענו שהיא מפגינה נרקיסיזם לא בריא ונתפסת כמי שמרוויחה מילדיה ושהתמקדותה בהפקת תועלת מילדיה נתפסת כסימן לאימהות רעה ונשיות טרנסגרסיבית. ג'נר נתפסת כמי שהובילה את בנותיה לגלם את אידיאל היופי ולהנציח סטריאוטיפים נשיים באמצעות הדימוי החיצוני וההתנהגותי שלהן. דוגמה לכך היא שעודדה את ביתה קלואי קלואי לרדת במשקל כדי לשמור על התדמית של המשפחה. ג'נר ומשפחתה זכו לביקורת מצד פמיניסטיות הטוענות שמערכת היופי מורכבת יותר מכפי שהיא נראית.

באשר לסיקור התקשורתי של מערכת היחסים של קריס וקייטלין, בעוד קריס נתפסת כמייצגת שטחיות והפרזה, ברוס זוהה עם צורה מבוססת ולגיטימית של תהילה.

ג'נר הופיעה על שערי מגזיני לייף סטייל ואופנה רבים. בשנת 2023 הופיעה ג'נר בקליפ לשיר החדש של הזמרת האמריקאית מייגן טריינור "Mother", כאשר טריינור תיארה אותה כ"אמא של כל האמהות" <ref></ref><ref></ref>.

==חיים אישיים==
נישואיה הראשונים של ג'נר היו לעורך דין רוברט קרדשיאן (שלימים נודע בשל ייצוגו המשפטי המוקדם של או.ג'יי סימפסון) ב-8 ביולי 1978 <ref>Stated on The Tonight Show with Jay Leno, November 8, 2011</ref><ref></ref>. לזוג ארבעה ילדים: קורטני (נולדה ב-1979), קים (נולדה ב-1980), קלואי (נולד ב-1984), ורוב (נולד ב-1987). הם התגרשו במרץ 1991 אך נשארו חברים קרובים עד מותו מסרטן הוושט בשנת 2003 <ref>[https://www.nytimes.com/2003/10/03/us/robert-kardashian-a-lawyer-for-o-j-simpson-dies-at-59.html "Robert Kardashian, a Lawyer For O. J. Simpson, Dies at 59"] , The New York Times, October 2, 2003.</ref>.

באפריל 1991, חודש לאחר גירושיה מקרדשיאן, נישאה ג'נר לבן זוגה השני, המתאמן האולימפי ברוס ג'נר, שיצא מהארון בפומבי כאישה טרנסג'נדרית בשנת 2015, ואימץ לעצמו את השם קייטלין<ref></ref>. המעבר של קייטלין ג'נר והופעתה כאישה התקבלו תחילה בתמיכה מצד קריס (אזכור מאמר 4). לקריס וקייטלין שתי בנות משותפות: קנדל (נולדה ב-1995) וקיילי (נולדה ב-1997) <ref>[http://www.bytv.com/info/kris-kardashian-info.aspx Kris Kardashian Biography] . Buddytv.com. Retrieved September 6, 2011.</ref>; באוטוביוגרפיה שלה, ג'נר הסבירה שהיא קראה לבתה קנדל ניקול על שם ניקול בראון סימפסון המנוחה <ref>[http://shelf-life.ew.com/2011/11/01/kris-jenner-memoir-nicole-brown-simpson "Kris Jenner shares details on her relationship with Nicole Brown Simpson in new memoir"] . Entertainment Weekly; November 1, 2011.</ref>.

בני הזוג ג'נר הודיעו על פרידתם באוקטובר 2013, וב-22 בספטמבר 2014, קריס הגישה בקשה לגירושין, תוך שהיא מדברת על חילוקי דעות בלתי ניתנים לגישור <ref></ref><ref></ref><ref></ref>. ג'נר תיארה את הפרידה מקייטלין כ"דבר הפסיבי-אגרסיבי ביותר", ואמרה כי למרות שידעה על השימוש של קייטלין בהורמונים בשנות השמונים, "לא היה עניין מגדרי. אף אחד לא הזכיר עניין מגדרי"<ref name=Independent></ref>.

ג'נר נמצאת במערכת יחסים עם קורי גמבל מאז 2014<ref></ref>.

==קישורים חיצוניים==

* [https://web.archive.org/web/20120506140809/http://krisjenner.celebuzz.com/ אתר האינטרנט הרשמי של קריס ג'נר]
* 
* [http://www.hollywoodreporter.com/news/how-kardashians-made-65-million-100349?page=5 איך משפחת קרדשיאן עשתה בשנה שעברה 65 מיליון דולר], מאת ג'ודית ניומן ולסלי ברוס, The Hollywood reporter, 16 בפברואר 2011 (באנגלית)
* 

==הערות שוליים==

קטגוריה:נשות עסקים אמריקאיות
קטגוריה:אנשי עסקים אמריקאים
קריס
קטגוריה:אמריקאיות ממוצא אירי
קטגוריה:אמריקאים ממוצא גרמני
קטגוריה:אמריקאיות ממוצא סקוטי
קטגוריה:אמריקאיות ממוצא אנגלי
קטגוריה:אמריקאיות ממוצא הולנדי
קטגוריה:אמריקאים ממוצא הולנדי
קטגוריה:דיילי אוויר אמריקאים
קטגוריה:אמריקאים שהופיעו ברשימת טיים 100
קטגוריה:משתתפים בתוכניות מציאות אמריקאיות
קטגוריה:אמריקאיות שנולדו ב-1954
קטגוריה:אמריקאים שנולדו ב-1954